cyanic-selkie/wikianc huggingface dataset:
Κλεομένης Β΄
Βίος
Ο πατέρας του πέθανε πολεμώντας στην Μάχη των Λεύκτρων απέναντι στην Θήβα (371 π.Χ.), τον διαδέχθηκε ο μεγαλύτερος αδελφός του Αγησίπολις Β΄ που πέθανε την επόμενη χρονιά πρόωρα χωρίς απογόνους (369 π.Χ.). Ο Διόδωρος Σικελιώτης ένας ιστορικός που έζησε τον 1ο αιώνα π.Χ. καταγράφει ότι βασίλευσε 60 χρόνια και 10 μήνες. Σε κάποιο άλλο σημείο του έργου του ο Διόδωρος αναφέρει ότι ο Κλεομένης Α΄ βασίλευσε 34 χρόνια αλλά πιθανότατα τον συγχέει με τον προκάτοχο του Κλεομένη Α΄ (524 π.Χ. - 490 π.Χ.. Παρά το μεγάλο μήκος της βασιλείας του Κλεομένη Β΄ δεν υπάρχουν πολλές πηγές για τον ίδιο, πολλοί ιστορικοί τον καταγράφουν σαν "ανύπαρκτο".   Η ανικανότητα του Κλεομένη Β΄ ίσως να ήταν η αιτία που ο Αριστοτέλης κατέκρινε τον θεσμό της βασιλείας στο έργο του Πολιτικά. Ο Κλεομένης Β΄ επισκιάστηκε στην Αρχαία Σπάρτη από τους ιστορικούς με τους άλλους βασιλείς από την Δυναστεία Ευρυποντιδών, Αγησίλαος Β΄ της Σπάρτης, Αρχίδαμος Γ΄ και Άγις Γ΄. Η πιθανότερη εξήγηση είναι ότι οι Σπαρτιάτες κρατούσαν πάντα κρυφή την εξωτερική τους πολιτική από τις υπόλοιπες πόλεις. Μια άλλη εξήγηση είναι ότι ανέθεσε όλες τις στρατιωτικές του δραστηριότητες όπως γράφει ο Διόδωρος στον μεγαλύτερο γιο του Ακρότατο, τον καταγράφει στην Μάχη της Μεγαλόπολης (331 π.Χ.) και αργότερα (315 π.Χ.). Η μόνη προσωπική επιτυχία του Κλεομένη Β΄ ήταν η νίκη του σε αγώνες της Πυθίας στους Δελφούς (336 π.Χ.) Την επόμενη χρονιά έστειλε ένα ποσό 310 δραχμών για την ανακατασκευή του ναού του Απόλλωνα στους Δελφούς που είχε καταστραφεί από σεισμό (373 π.Χ.). Ο Κλεομένης Β΄ πήγε πιθανότατα στους Δελφούς για να κατασκοπεύσει τους Μακεδόνες όταν δολοφονήθηκε ο βασιλιάς τους Φίλιππος Β΄ της Μακεδονίας. Ο Πλούταρχος γράφει τον 2ο αιώνα π.Χ. έναν σοφό λόγο του Κλεομένη Β΄.
Ο μεγαλύτερος γιος του Ακρότατος πέθανε πριν από τον ίδιο και τον διαδέχθηκε ο εγγονός του Αρεύς Α΄, ο νέος βασιλιάς ήταν πολύ μικρός, ο θείος του Κλεώνυμος της Σπάρτης παρέμεινε κηδεμόνας του μέχρι την ενηλικίωση του. Πολλοί ιστορικοί λένε ότι μια Αρχιδάμεια που αντιστάθηκε σκληρά όταν ο Πύρρος της Ηπείρου επιτέθηκε στην Σπάρτη με προτροπή του θείου του ήταν κόρη του, αυτό θεωρείται απίθανο λόγω της μεγάλης διαφοράς ηλικίας.
Πηγές
J*acqueline Christien, "Areus et le concept de symmachie au IIIe siècle. Les réalités hellénistiques", Dialogues d'histoire ancienne, 2016/Supplement 16.
Κατηγορία:Βασιλείς της αρχαίας Σπάρτης
Ματιέ Αντενιγί
Ο Ματιέ Αντενιγί (γεννημένος στις 26 Απριλίου 1987 στο Πόρτο-Νόβο) είναι διεθνής ποδοσφαιριστής από το Μπενίν, ο οποίος αγωνίζεται για λογαριασμό της γαλλικής ΟΚ Σεσόν.
Καριέρα
Αγωνίστηκε με την Εθνική Μπενίν U-20 στο Παγκόσμιο Κύπελλο U20 του 2005 που διεξήχθη στην Ολλανδία.
Παραπομπές
Κατηγορία:Ποδοσφαιριστές από το Μπενίν Κατηγορία:Γάλλοι ποδοσφαιριστές Κατηγορία:Ποδοσφαιριστές Σταντ Ρενναί Κατηγορία:Ποδοσφαιριστές Λα Βιτρεέν ΦΚ Κατηγορία:Μέσοι ποδοσφαιριστές
Γ.Σ. Περιστερίου (καλαθοσφαίριση ανδρών)
Ο Γυμναστικός Σύλλογος Περιστερίου είναι ελληνικό αθλητικό σωματείο που δραστηριοποιείται στην περιοχή του Περιστερίου στην Αττική. Έτος ίδρυσης του είναι το 1971 και επίσημα χρώματα των αθλητών του το μπλε και το κίτρινο.
Ο σύλλογος διατηρεί επαγγελματικό τμήμα ανδρικής καλαθοσφαίρισης που διαγωνίζεται στην Α1 Εθνική Κατηγορία (Basket League). Επιπλέον διατηρεί ερασιτεχνικά τμήματα υποδομής για νεαρούς αθλητές όλων των ηλικιακών κατηγοριών. Έδρα του είναι το Κλειστό Γυμναστήριο «Ανδρέας Παπανδρέου», χωρητικότητας 3.070 καθήμενων θεατών. Στο έμβλημά του εμφανίζεται ένα περιστέρι με ένα κλαδί ελιάς στο ράμφος, με φόντο μία μπάλα του μπάσκετ.
Ιστορική αναδρομή
Το Τμήμα ξεκίνησε την αγωνιστική του πορεία από το πρωτάθλημα της Γ΄ κατηγορίας ΕΣΚΑ της περιόδου 1971-72 και σταδιακά κατάφερε να έχει μια συνεχόμενη, ανοδική τροχιά. Έτσι, απ' τα μέσα της δεκαετίας του '70 (καθώς στα 1973 ανέβηκε απ' την τρίτη στη Β΄ κατηγορία και το 1976 στην Α΄) είχε ήδη φτάσει στην Α΄ κατηγορία ("κέντρου") και την περίοδο 1977-78 έχοντας προπονητή το Φαίδωνα Ματθαίου κατέκτησε τον τίτλο του πρωταθλητή, ανεβαίνοντας στη Β΄Εθνική κατηγορία, έπειτα απ' τον υποβιβασμό της Νήαρ Ήστ, που διεκδικούσε μαζί του την πρωτιά. Πέντε χρόνια μετά και δώδεκα μόλις από την ίδρυσή του, ενώ χρησιμοποιούσε ως έδρα για τους αγώνες του το γειτονικό κλειστό γυμναστήριο Αιγάλεω, ο ΓΣΠ κατάφερε να αναδειχθεί πρωταθλητής στο Νότιο όμιλο της Β΄Εθνικής κατηγορίας (περίοδος 1982-83) και να κερδίσει την άνοδο στην Α΄Εθνική, όπου έλαβε για πρώτη φορά μέρος την περίοδο 1983-84, με προπονητή το Θανάση Χριστοφόρου. Το 1989 η ομάδα του Περιστερίου αγωνίστηκε για πρώτη φορά στην Α1 κατηγορία σε συνδυασμό με τη χρήση του γηπέδου «Ανδρέας Παπανδρέου» που είναι και η έδρα του συλλόγου. Τα επόμενα χρόνια πρωταγωνιστούσε στο πρωτάθλημα της Α1 εθνικής διαθέτοντας στις τάξεις του μεγάλους αθλητές που διακρίθηκαν και πολλοί από αυτούς αναδείχθηκαν μέσα από τα τμήματα υποδομής του συλλόγου.
Οι 7 συμμετοχές στο Κύπελλο Κόρατς (1992, 1993, 1994, 1995, 1997, 1998 και 2000) την επόμενη δεκαετία ήταν η επιβράβευση και η απόδειξη της οργανωμένης λειτουργίας της ομάδας που πλέον είχε ταυτιστεί με το δήμο του Περιστερίου. Μεγάλοι Έλληνες αθλητές όπως ο Άγγελος Κορωνιός αλλά και ξένοι με κορυφαίο τον Όντι Νόρις φόρεσαν τη φανέλα του Γ.Σ. Περιστερίου.
Περίοδος ακμής στην αλλαγή της χιλιετίας (2000-2004)
Την αγωνιστική περίοδο 2000-01, με προπονητή τον Αργύρη Πεδουλάκη, το Περιστέρι έλαβε μέρος για πρώτη φορά στη EuroLeague, την κορυφαία ευρωπαϊκή διασυλλογική οργάνωση. Αξίζει να σημειωθεί πως τη συγκεκριμένη περίοδο έλαβε χώρα και αντίστοιχου επιπέδου διοργάνωση και από τη FIBA Europe, η SuproLeague, με τις κορυφαίες ομάδες της Ευρώπες να μοιράζονται και στις δύο. Η πορεία του Περιστερίου στην EuroLeague ξεκίνησε ελπιδοφόρα, καθώς στη «Φάση των Ομίλων» συγκέντρωσε 7 νίκες και 3 ήττες απέναντι σε πέντε αντιπάλους, με αποτέλεσμα να προκριθεί. Ωστόσο στη «Φάση των 16» ηττήθηκε τόσο εντός όσο και εκτός έδρας από τη Σάσκι Μπασκόνια (σκορ 79-81 και 68-81) γνωρίζοντας τον αποκλεισμό από τη συνέχεια. Στην εγχώρια διοργάνωση του Κυπέλλου, οι κυανοκίτρινοι αγωνίστηκαν σε μόλις ένα παιχνίδι τον Ιανουάριο για τη «Φάση των 16», στο οποίο ηττήθηκαν από τον Ολυμπιακό Πειραιώς με σκορ 73-63. Η πορεία του Περιστερίου στην Α1 Εθνική για την περίοδο 2000-01 ήταν η πιο αξιοσημείωτη της πρόσφατης ιστορίας του, καθώς στην κανονική περίοδο συγκέντρωσε 22 νίκες και 4 ήττες. Στον τελικό βαθμολογικό πίνακα ισοβάθμησε στην κορυφή με τον Παναθηναϊκό, καταλαμβάνοντας τη δεύτερη θέση (σε σύνολο 14 συλλόγων) βάσει των μεταξύ τους αποτελεσμάτων. Στα Play-offs αγωνίστηκε βάσει της προκήρυξης εκείνης της χρονιάς απευθείας στους Ημιτελικούς με αντίπαλο τον Ολυμπιακό, με τη σειρά να κρίνεται στις δύο νίκες. Οι Πειραιώτες επικράτησαν στα δύο πρώτα παιχνίδια με σκορ 83−85 και 65−73, αφήνοντας το Περιστέρι στην 3η θέση της τελικής κατάταξης. Στην κανονική περίοδο, κορυφαίος σκόρερ της ομάδας αναδείχθηκε με διαφορά ο Αμερικανός Αλφόνσο Φορντ (26 αγώνες, 616 πόντοι, 23,7 μ.ό.).
Την αγωνιστική περίοδο 2001-02 η ομάδα - πάντα υπό την καθοδήγηση του Πεδουλάκη - συμμετείχε για δεύτερη συνεχόμενη χρονιά στη EuroLeague λαμβάνοντας μέρος άνευ προκριματικών σε Όμιλο οκτώ ομάδων. Συλλέγοντας 3 νίκες και 11 ήττες, κατέλαβε την έβδομη θέση της βαθμολογίας με αποτέλεσμα να αποκλειστεί από τη συνέχεια της διοργάνωσης. Στο θεσμό του Κυπέλλου Ελλάδος, το Περιστέρι εντάχθηκε απευθείας στη «Φάση των 16», όπου γνώρισε την ήττα στο πρώτο του παιχνίδι από το Ηράκλειο με σκορ 68-64. Σε ό,τι αφορά το Πρωτάθλημα της Α1 Εθνικής για τη χρονιά 2001-02, η ομάδα των δυτικών προαστίων συγκέντρωσε στην κανονική περίοδο 14 νίκες και 12 ήττες, ισοβαθμώντας με τον Πανιώνιο. Βάσει των μεταξύ τους αποτελεσμάτων η ομάδα της Νέας Σμύρνης τοποθετήθηκε στην 5η θέση και το Περιστέρι στην 6η (σε σύνολο 14 ομάδων). Παραγωγικότερος σκόρερ της κανονικής περιόδου ήταν ο Πολωνός Άνταμ Βόιτσικ (23 αγώνες, 461 πόντοι, 20 μ.ό.) Στη συνέχεια οι κυανοκίτρινοι αναζήτησαν στα Play-offs δύο νίκες απέναντι στην ομάδα του Ολυμπιακού, ο οποίος, όμως κατόρθωσε να προκριθεί με 2-1 αγώνες, αφήνοντας το Περιστέρι οριστικά στην 6η θέση.
Την αγωνιστική περίοδο 2002-03, η ομάδα του Περιστερίου έλαβε μέρος στο FIBA Europe Champions Cup, οργάνωση στο τέταρτο επίπεδο της διεθνούς ευρωπαϊκής ιεραρχίας. Στη φάση των Ομίλων αντιμετώπισε πέντε αντιπάλους συγκεντρώνοντας 9 ήττες και 1 ήττα. Στην επόμενη φάση αντιμετώπισε από μία φορά τον (μετέπειτα τροπαιούχο) Άρη Θεσσαλονίκης και την τουρκική Τουρκ Τέλεκομ, γνωρίζοντας και στα δύο παιχνίδια την ήττα με σκορ 84-86 και 86-70 αντίστοιχα. Με τον τρόπο αυτό η πορεία του Περιστερίου στο θεσμό τερματίστηκε στα μέσα Ιανουαρίου του 2003. Σε ό,τι αφορά τη διοργάνωση του Κυπέλλου Ελλάδος, ο σύλλογος απέκλεισε τον Ηρακλή με σκορ 55-53 προτού ηττηθεί με τη σειρά του στους Προημιτελικούς από τον Άρη Θεσσαλονίκης με σκορ 80-79. Στο εγχώριο Πρωτάθλημα της Α1 Εθνικής πραγματοποίησε το 2002-03 αξιοσημείωτη πορεία ολοκληρώνοντας την κανονική περίοδο στην 4η θέση του βαθμολογικού πίνακα. Ο απολογισμός του ήταν 14 νίκες και 12 ήττες, επιδόσεις που πέτυχαν επίσης ο 5ος στην κατάταξη Άρης και το 6ο στην κατάταξη Μαρούσι. Παραγωγικότεροι σκόρερ για την ομάδα αναδείχθηκαν ο Έλληνας Μανώλης Παπαμακάριος (26 αγώνες, 345 πόντοι, 13,3 μ.ό.) και ο Μίρζα Κούρτοβιτς (26 αγώνες, 305 πόντοι, 11,7 μ.ό.) με καταγωγή από τη Βόρεια Μακεδονία Στη διαδικασία των Play-offs το Περιστέρι πήρε σε πρώτη φάση άτυπη εκδίκηση από τον Άρη αφήνοντάς τον εκτός συνέχειας (92-80 νίκη, 56-86 ήττα, 89-77 νίκη). Στη συνέχεια διασταυρώθηκε στους Ημιτελικούς με τον Παναθηναϊκό, το εμπόδιο του οποίου δεν κατόρθωσε να ξεπεράσει (82-85 νίκη, 71-69 ήττα, 78-71 ήττα). Στη σειρά των Μικρών Τελικών επικράτησε του Ολυμπιακού συγκεντρώνοντας πρώτο τρεις νίκες (84-80 ήττα, 80-85 νίκη, 78-83 νίκη, 66-76 νίκη), με αποτέλεσμα να κλείσει τη χρονιά ως η τρίτη κορυφαία ομάδα της Ελλάδας.
Την περίοδο 2003-04 το Περιστέρι συμμετείχε στο τρίτο κατά σειρά σπουδαιότητας ευρωπαϊκό πρωτάθλημα της FIBA Europe League (μετέπειτα EuroChallenge). Συμμετείχε στη φάση των Ομίλων αντιμετωπίζοντας 6 αντιπάλους από 2 φορές. Συγκέντρωσε 5 νίκες και 7 ήττες, με αποτέλεσμα να αποκλειστεί από τη συνέχεια της διοργάνωσης το Φεβρουάριο του 2004. Σε ό,τι αφορά το θεσμό του Κυπέλλου Ελλάδος, η ομάδα πραγματοποίησε την ίδια χρονιά μια καλή πορεία, λαμβάνοντας μέρος σε τέσσερις αγώνες. Στα πλαίσια της Β' Φάσης το Περιστέρι υποχρέωσε σε ήττα αρχικά το Παλαιό Φάληρο με σκορ 49-77 και στη συνέχεια (στους Προημιτελικούς) δυσκολότερα το Μακεδονικό με σκορ 59-57. Στο Final-4 και συγκεκριμένα στους Ημιτελικούς αντιμετώπισε τον Ολυμπιακό από τον οποίο και γνώρισε την ήττα με σκορ 69-67. Στο Μικρό Τελικό αναδείχθηκε τρίτη ομάδα στη διοργάνωση κερδίζοντας με σκορ 94-73 τον Απόλλωνα Πατρών. Στο Πρωτάθλημα της Α1 Εθνικής της περιόδου 2003-04, με προπονητή τον για τελευταία χρονιά τον Πεδουλάκη, ο σύλλογος αντιμετώπισε 13 αντιπάλους, συγκεντρώνοντας 13 νίκες και 13 ήττες. Την ίδια επίδοση είχε και ο Ολυμπιακός, ο οποίος βάσει των μεταξύ τους αποτελεσμάτων τοποθετήθηκε χαμηλότερα στο βαθμολογικό πίνακα, με το Περιστέρι να κλείνει την κανονική περίοδο στην 7η θέση. Πέρασε επιτυχώς στη διαδικασία των Play-offs, όπου και αναζητούσε δύο νίκες απέναντι στο Μαρούσι. Ωστόσο υπέστη το ίδιο δύο ήττες από την ομάδα των βορείων προαστίων - η οποία αξιοσημείωτα διεκδίκησε ευρωπαϊκό τρόπαιο σε Τελικό εκείνη τη χρονιά - με σκορ 80-73 και 75-70, με αποτέλεσμα η πορεία του Περιστερίου να λήξει στο σημείο εκείνο. Στη διάρκεια του Πρωταθλήματος τη μεγαλύτερη συγκομιδή πόντων είχαν οι Αμερικανοί Πιτ Μάικλ (18 αγώνες, 376 πόντοι, 20,9 μ.ό.) και Λάρι Στούαρτ (26 αγώνες, 368 πόντοι, 14,2 μ.ό.).
Η πτώχευση του 2004
Το καλοκαίρι του 2004 το Περιστέρι είχε μόλις ολοκληρώσει μια καλή χρονιά, κατά την οποία τερμάτισε στην 7η θέση του βαθμολογικού πίνακα της κανονικής περιόδου και κατόπιν συμμετείχε στα Play-offs. Εξαιτίας, όμως, των τεράστιων χρεών που είχαν συσσωρευθεί από τις προηγούμενες χρονιές, ιδίως της περιόδου 2001-02 οπότε και η ομάδα αγωνίστηκε στην EuroLeague, είχαν καταστήσει την Καλαθοσφαιρική Ανώνυμη Εταιρεία μη βιώσιμη. Ενδεικτικά, ένα μήνα πριν από την έναρξη των αγώνων δεσμεύτηκαν τηλεοπτικά έσοδά της για την περίοδο που θα ξεκινούσε ώστε να καλυφθούν προσφυγές οκτώ παλαιότερων ξένων παικτών που τους οφείλονταν χρήματα. Δύο ημέρες πριν από την έναρξη των υποχρεώσεων της ομάδας για το Κύπελλο Ελλάδος της επόμενης χρονιάς, ο σύλλογος δήλωσε αδυναμία συμμετοχής, προτείνοντας τον αυτοϋποβιβασμό του στην A2 Εθνική, πέντε ημέρες πριν από την έναρξη όλων των Εθνικών Πρωταθλημάτων. Η εναλλακτική λύση ήταν να διαγραφούν τα χρέη με αλλαγή της επωνυμίας και του Α.Φ.Μ. της Κ.Α.Ε. κάτι που δεν επελέγη για ιστορικούς και συναισθηματικούς λόγους.
Στη δεινή οικονομική κατάσταση ο σύλλογος φαίνεται να οδηγήθηκε για μια σειρά από αιτίες, με κυριότερη την άστοχη οικονομική διαχείριση κατά τη διάρκεια της δεύτερης θητείας στον προεδρικό θώκο του Ανδρέα Κορασίδη και κατόπιν του Φίλιππου Κώτση, που ήταν και ο κύριος οικονομικός υποστηρικτής της ομάδας την προηγούμενη τριετία σηκώνοντας ο ίδιος το χρέος σε μεγάλο βαθμό. Την εποχή αυτή η ομάδα απέκτησε νέα γραφεία, προσέλαβε αρκετούς νέους τεχνοκράτες, ενώ παράλληλα συνέτασσε προϋπολογισμό πρωταθλητισμού, συντελεστές που σταδιακά προκάλεσαν «οικονομικό στραγγαλισμό» της. Το οικονομικό περιβάλλον επίσης δεν βοήθησε καθώς σταδιακή μείωση εσόδων διαπίστωσε το σύνολο των ομάδων της Α1 Εθνικής την εποχή αυτή. Ένα άλλο σοβαρό κρούσμα ήταν η κατακόρυφη μείωση της ανάδειξης ταλαντούχων παικτών από τις ακαδημίες του συλλόγου, που μέχρι τότε αποτελούσαν τον ακρογωνιαίο λίθο της επιτυχίας του.
Από ειρωνεία της τύχης, το Σεπτέμβριο του 2004 έφυγε από τη ζωή και η παλαιά «σημαία» του συλλόγου, ο Αμερικανός καλαθοσφαιριστής Αλφόνσο Φορντ, νικημένος από τη λευχαιμία στα 32 του χρόνια.
Πτωτική πορεία και παρακμή (2005-2006)
Προσπαθώντας να προσαρμοστεί στη νέα πραγματικότητα, το Περιστέρι συμμετείχε την αγωνιστική περίοδο 2004-05 στο Πρωτάθλημα της Α2 Εθνικής Κατηγορίας. Έχοντας να ανταγωνιστεί για την πρωτιά 13 συλλόγους, στη διάρκεια της χρονιάς συγκέντρωσε 13 νίκες και 13 ήττες. Ισοβάθμησε με το Αιγάλεω και τα Εκπαιδευτήρια Δούκα στη μέση του βαθμολογικού πίνακα, κλείνοντας τελικά τη χρονιά στην 7η θέση της κατάταξης. Σε ό,τι αφορά το Κύπελλο Ελλάδος, η ομάδα δεν αγωνίστηκε καθόλου εφόσον δήλωσε αδυναμία συμμετοχής στο θεσμό λίγες ημέρες προτού αυτός ξεκινήσει. Συνεπώς η πρώτη του αντίπαλος, η Α.Ε.Κ., πέρασε στην επόμενη φάση άνευ αγώνος.
Στη δύσκολη αυτή περίσταση τη διοίκηση του συλλόγου ανέλαβε ο Πέτρος Μουγιάκος, ο οποίος προσπάθησε να επαναφέρει με τη βοήθεια χορηγιών την ομάδα στο κορυφαίο επίπεδο.
Προσπάθειες για ανάκαμψη (2006-2009)
Τον ένα και μοναδικό Όμιλο της Β' Εθνικής Κατηγορίας συνέθεσαν για την περίοδο 2006-07 16 ομάδες, ανάμεσα στις οποίες βρέθηκε και το Περιστέρι που αγωνιζόταν να αναδιοργανωθεί. Στη διάρκεια της χρονιάς κατάφερε να συγκεντρώσει 23 νίκες και 7 ήττες, ισοβαθμώντας με τον Πανερυθραϊκό στην κορυφή της βαθμολογίας. Βάσει των επόμενων κριτηρίων κατάταξης, ήταν η ομάδα του Περιστερίου εκείνη που αναγνωρίστηκε ως Πρωταθλητής τη χρονιά αυτή. Φυσικό επακόλουθο ήταν και η επιστροφή της στην Α2 Εθνική κλείνοντας την αγωνιστική αυτή παρένθεση. Στο Κύπελλο η πορεία της ήταν σύντομη εφόσον ηττήθηκε στην πρεμιέρα από το Ρέθυμνο με σκορ 64-69. Στη μεταγραφική περίοδο του καλοκαιριού του 2007 αίσθηση προκάλεσε η απόκτηση από το Περιστέρι του Πολωνού σέντερ Τσέζαρι Τριμπάνσκι ο οποίος ήταν και ο πρώτος παίκτης στην ιστορία που πραγματοποίησε απευθείας το δρομολόγιο από το NBA στην Α2 Εθνική, χωρίς να μεσολαβήσει υποβιβασμός της ομάδας του.
Την επόμενη χρονιά, 2007-08, το Περιστέρι διεκδίκησε την επιστροφή του στην Α1 Εθνική Κατηγορία απέναντι σε 15 συλλόγους. Σε σύνολο 30 αγώνων συγκέντρωσε 19 νίκες και 11 ήττες, όσες και ο Ιωνικός Λαμίας. Ως άτυχος της ισοβαθμίας, στον τελικό βαθμολογικό πίνακα τοποθετήθηκε στην 5η θέση. Κορυφαίος σκόρερ της χρονιάς στο Πρωτάθλημα για το Περιστέρι ήταν ο Αμερικανοβρετανός Ραλφ Μπούτσι (30 αγώνες, 378 πόντοι, 12,6 μ.ό.), με τον Έλληνα Φίλιππο Μοσχοβίτη (29 αγώνες, 349 πόντοι, 12 μ.ό.) να ακολουθεί. Τη βελτίωση της ομάδας τη χρονιά αυτή μαρτυρά και η καλή της παρουσία στο Κύπελλο Ελλάδος. Στις δύο αγωνιστικές της Α' Φάσης απέκλεισε διαδοχικά τον Ιωνικό Λαμίας (64-66) και το Πανόραμα (74-84). Στα πλαίσια της Β' Φάσης υποχρέωσε αρχικά σε ήττα το Αιγάλεω (82-73) για να αποκλειστεί τελικά από το Μαρούσι (70-74).
Επιστροφή στην Α1 Εθνική (2009-2013)
Τον Ιούνιο του 2009, με την ομάδα να έχει εξασφαλίσει την επιστροφή της στην Α1 Εθνική Κατηγορία, την τεχνική ηγεσία του συλλόγου ανέλαβε ο Θανάσης Σκουρτόπουλος. Στη διεκδίκηση του Πρωταθλήματος Ελλάδος της περιόδου 2009-10 παρατάχθηκαν 14 σύλλογοι, με το Περιστέρι να καταλαμβάνει την 9η θέση στην τελική βαθμολογική κατάταξη της κανονικής περιόδου. Έχοντας συγκεντρώσει 12 νίκες και 14 ήττες, ισοβάθμισε με τον Άρη Θεσσαλονίκης και τον Πανιώνιο, για να μείνει μόνο αυτό εκτός Play-offs ως άτυχο της τριπλής ισοβαθμίας. Παρά την απογοήτευση αυτή, βρέθηκε με ασφάλεια πάνω από τη ζώνη του υποβιβασμού. Κορυφαίοι σκόρερς της χρονιάς με 336 πόντους συγκομιδή έκαστος ήταν ο Αμερικανοισραηλινός Τζέιμι Άρνολντ (23 αγώνες, 14,6 πόντοι μ.ό.) και ο Αμερικανός Κλίφορντ Χάμοντς (26 αγώνες, 12,9 πόντοι μ.ό.). Στη διοργάνωση του Κυπέλλου Ελλάδος η ομάδα των Δυτικών Προαστίων ξεκίνησε απευθείας στη Β' Φάση, γνωρίζοντας την ήττα στο πρώτο της παιχνίδι με σκορ 69-63 από τη Νήαρ Ηστ.
Μεγάλο γεγονός για το Περιστέρι στη διάρκεια του καλοκαιριού του 2010 ήταν η επιστροφή του Αργύρη Πεδουλάκη στον πάγκο της ομάδας, μια εμβληματική μορφή για την περίοδο της μέγιστης ακμής της. Η ολοκλήρωση της κανονικής περιόδου για το 2010-11 έφερε βαθμολογικούς πονοκεφάλους καθώς στη μέση του πίνακα κατάταξης προέκυψε τετραπλή ισοβαθμία ανάμεσα στην Καβάλα, το Περιστέρι, τον Κολοσσό Ρόδου και τον Πανιώνιο, καθένας από τους οποίους είχε συγκεντρώσει 12 νίκες και 14 ήττες. Βάσει των επόμενων κριτηρίων κατάταξης και των μεταξύ τους αποτελεσμάτων, το Περιστέρι κατετάγη στην 7η θέση και πέρασε επιτυχώς στα Play-offs. Στους προημιτελικούς, όπου και απαιτούνταν δύο νίκες για πρόκριση, το Περιστέρι διασταυρώθηκε με τον Παναθηναϊκό. Οι μετέπειτα Πρωταθλητές υποχρέωσαν το Περιστέρι σε δύο διαδοχικές ήττες, με σκορ 88-60 και 74-72, σταματώντας την πορεία του για τη χρονιά αυτή οριστικά στην 7η θέση. Κορυφαίοι σκόρερς της χρονιάς ήταν ο Αμερικανός με καταγωγή από την Αντίγκουα και Μπαρμπούντα Έρνεστ Σκοτ (26 αγώνες, 258 πόντοι, 9,9 μ.ό. και ο Έλληνας Δημήτρης Παπανικολάου (25 αγώνες, 242 πόντοι, 9,7 μ.ό.). Ξεκινώντας ξανά από τη Β' Φάση του Κυπέλλου Ελλάδος, το Περιστέρι απέκλεισε στην 1η Αγωνιστική την Α.Ε.Κ. με 57-87, για να ηττηθεί με τη σειρά του στη 2η Αγωνιστική από τον Άρη Θεσσαλονίκης με σκορ 77-61.
Την επόμενη χρονιά, 2011-12, στην Α1 Εθνική συμμετείχαν 13 λόγω της μη χορήγησης πιστοποιητικού συμμετοχής στον Πανελληνίο. Κατά συνέπεια το Περιστέρι κλήθηκε να δώσει 24 αγώνες στην κανονική περίοδο, στους οποίους συγκέντρωσε 7 νίκες και 17 ήττες. Την ίδια άσχημη επίδοση είχε και ο Ηλυσιακός, ο οποίος τοποθετήθηκε, όμως, μία θέση υψηλότερα στην τελική βαθμολογία. Το Περιστέρι βρέθηκε στη 12η και προτελευταία θέση, αυτονόητα χωρίς δικαίωμα συμμετοχής στα Play-offs. Ωστόσο απέφυγε τον υποβιβασμό, καθώς λόγω των λιγότερων ομάδων που διαγωνίστηκαν, υποβιβάστηκε μόνο ο τελευταίος. Σε ό,τι αφορά το Κύπελλο Ελλάδος, η ομάδα του Περιστερίου απέκλεισε στην 1η Αγωνιστική της Β' Φάσης τον Αίολο Τρικάλων (66-76), για να μείνει εκτός διαγωνισμού με τη σειρά της όταν ηττήθηκε στη 2η Αγωνιστική από τον Απόλλωνα Πατρών με το εντυπωσιακό σκορ 103-102 (δύο παρατάσεις). Κορυφαίος σκόρερ της χρονιάς για την ομάδα του Περιστερίου αναδείχθηκε ο Έλληνας Χάρης Γιαννόπουλος που συγκέντρωσε 298 πόντους στο Πρωτάθλημα (24 αγώνες, 12,4 μ.ό.).
Τον Ιούλιο του 2012 ανακοινώθηκε η πρόσληψη του Δημήτρη Κουστένη στο πόστο του προπονητή, ο οποίος είχε εργαστεί για αρκετά χρόνια στο παρελθόν ως βοηθός του αποχωρήσαντα Αργύρη Πεδουλάκη, τόσο στις σημαντικές του στιγμές στο Περιστέρι όσο και σε άλλες ομάδες. Με το σύλλογο να αντιμετωπίζει πολύ σοβαρά οικονομικά προβλήματα, ο μέσος όρος ηλικίας των παικτών ήταν χαμηλός και αρκετοί εξ αυτών αγωνίστηκαν ουσιαστικά απλήρωτοι τους τελευταίους μήνες. Η παραμονή του συλλόγου στην κατηγορία κρίθηκε στον τελευταίο αγώνα της χρονιάς απέναντι στον Ηλυσιακό του Δημήτρη Λιόγα, παιχνίδι στο οποίο το Περιστέρι επικράτησε μεν για έναν πόντο (83-82), αλλά δεν πήρε τη βαθμολογική διαφορά που χρειαζόταν. Συνολικά για την περίοδο 2012-13 ο σύλλογος συγκέντρωσε 7 νίκες και 19 ήττες, κατετάγη 13ος ως άτυχος τριπλής ισοβαθμίας (η τρίτη ομάδα ήταν ο Πανελευσινιακός) και υποβιβάστηκε. Στη διάρκεια του Πρωταθλήματος τη μεγαλύτερη συγκομιδή πόντων είχε ο Έλληνας Νώντας Παπαντωνίου (26 αγώνες, 300 πόντοι, 11,5 μ.ό.), ενώ ακολούθησαν οι Ανδρέας Κανονίδης και Αντώνης Μάντζαρης (26 αγώνες, 226 πόντοι, 8,7 μ.ό. έκαστος). Στο θεσμό του Κυπέλλου το Περιστέρι απέκλεισε τη χρονιά αυτή στην 1η Αγωνιστική της Β' Φάσης την ομάδα του Ο.Φ.Η. με σκορ 59-71 και στη συνέχεια την πορεία του τερμάτισε ήττα στη 2η Αγωνιστική από τον Άρη Θεσσαλονίκης με σκορ 87-67.
Η πτώχευση του 2013
Μετά τον υποβιβασμό της ομάδας, το διοικητικό συμβούλιο των «κυανοκίτρινων» έκρινε πως η ομάδα δεν είχε τη δυνατότητα να ανταποκριθεί οικονομικά στις υποχρεώσεις της δεύτερης τη τάξει κατηγορίας του ελληνικού μπάσκετ, οπότε έλαβε την απόφαση να δηλώσει συμμετοχή για την περίοδο 2013-14 στην ερασιτεχνική Β' Εθνική Κατηγορία, ανταλλάσσοντας θέσεις με τον Ηρακλή Θεσσαλονίκης. Με τη σειρά του ο πρόεδρος της Κ.Α.Ε., Στέφανος Κιουριτζόγλου, αποχώρησε από τη θέση του.
Τα χρέη που είχαν συσσωρευθεί την προηγούμενη τριετία στέρησαν από την Κ.Α.Ε. κάθε έσοδο εφόσον, αφενός τα χρήματα που έλαβε από τον Ο.Π.Α.Π. και τα τηλεοπτικά δικαιώματα είχαν εκχωρηθεί σε τρίτους για την εξόφληση παλαιών οφειλών και, αφετέρου, δεν στάθηκε δυνατή η εξεύρεση χρηματοδότη, που θα μπορούσε να κάνει ενέσεις ρευστότητας στην ομάδα. Βάσει του Νόμου το Περιστέρι θα ήταν υποχρεωμένο να παραμείνει υπό τη νομική μορφή Κ.Α.Ε. εφόσον λάμβανε μέρος την επόμενη χρονιά στην Α2 Εθνική, με τις οικονομικές του υποχρεώσεις - για αποπληρωμή των χρεών και μεταγραφική ενίσχυση - να πολλαπλασιάζονται. Ο υποβιβασμός στη Β' Εθνική σήμαινε διάλυση της Κ.Α.Ε. και εκκαθάριση.
Αμφιταλάντευση στις χαμηλότερες κατηγορίες (2013-2018)
Τον Ιούλιο ανακοινώθηκε η πρόσληψη του νέου τεχνικού της ομάδας, Βαγγέλη Βλάχου. Τη χρονιά αυτή το Περιστέρι εντάχθηκε στον Όμιλο Νότου της Β' Εθνικής από κοινού με 13 ακόμη συλλόγους. Το Νοέμβρη η ομάδα τιμωρήθηκε με τρεις αγωνιστικές κεκλεισμένων των θυρών σχετικά με επεισόδια που διαδραματίστηκαν στον αγώνα της εναντίον του Ιωνικού Νικαίας. Λίγο πριν τα Χριστούγεννα ανακοινώθηκε η λήξη της συνεργασίας της ομάδας με το Βλάχο, τον οποίο αντικατέστησε ο Νάσος Χούμπαυλης με συνεργάτη το Σάκη Παναγάκη. Στον τελικό βαθμολογικό πίνακα του Μαΐου η ομάδα βρέθηκε στην 9η θέση, έχοντας συγκεντρώσει 12 νίκες και 14 ήττες. Ισοβάθμησε με την ομάδα του Κ.Ο. Χολαργού, ο οποίος κατετάγη μία θέση υψηλότερα βάσει των μεταξύ τους αποτελεσμάτων. Κορυφαίος σκόρερ της χρονιάς για την ομάδα αναδείχθηκε ο Νίκος Βούλγαρης (384 πόντοι).
Το καλοκαίρι, έχοντας διοικητική σταθερότητα, η ομάδα πραγματοποίησε το μεταγραφικό της σχεδιασμό με προπονητή το Χούμπαυλη, ωστόσο η συνεργασία των δύο πλευρών έληξε στις αρχές Σεπτεμβρίου. Δύο ημέρες μετά ανακοινώθηκε η πρόσληψη του προπονητή Θανάση Παπαχατζή. Στα τέλη του ίδιου μήνα, όμως, ο τελευταίος αποχώρησε από την ομάδα για προσωπικούς λόγους, με τη διοίκηση να βρίσκει τον αντικαταστάτη του στο πρόσωπο του Κώστα Παπαμάρκου. Ο τελευταίος είχε κατακτήσει την προηγούμενη χρονιά το Πρωτάθλημα της Β' Εθνικής και το Κύπελλο Ε.Σ.Κ.Α. με την ομάδα του Αετού. Στα τέλη Οκτωβρίου καταστροφική πλημμύρα στέρησε από την ομάδα τη φυσική της έδρα, το Κλειστό «Ανδρέας Παπανδρέου», αναγκάζοντάς τη να μετακομίσει για ένα διάστημα στο Ολυμπιακό Κέντρο Πυγμαχίας «Γιώργος Στεφανόπουλος» (πρώην Μαζαράκη), χωρητικότητας 8.400 θεατών.
Στις 19 Απριλίου, η ομάδα κατέκτησε το Κύπελλο Ανδρών της Ε.Σ.Κ.Α. επικρατώντας στον Τελικό που διεξήχθη στο Κλειστό του Αγίου Θωμά στο Μαρούσι επί του Πανερυθραϊκού. Πολυτιμότερος παίκτης του αγώνα, που ολοκληρώθηκε με σκορ 74-66, αναδείχθηκε ο Ανδρέας Ρεκουνιώτης. Στην πορεία του μέχρι το τρόπαιο, το Περιστέρι απέκλεισε διαδοχικά την Αγία Παρασκευή, τα Εκπαιδευτήρια Δούκα, τον Απόλλωνα Σμύρνης, τη Δάφνη Δαφνίου στα Προημιτελικά και το Κορωπί στην Ημιτελική φάση του θεσμού.
Η χρονιά 2014-15 είχε γενικά θετικό πρόσημο για την ομάδα, η οποία ολοκλήρωσε τις αγωνιστικές της υποχρεώσεις για το Πρωτάθλημα στην 4η θέση του βαθμολογικού πίνακα σε σύνολο 14 ομάδων. Ο απολογισμός της ήταν 16 νίκες και 10 ήττες, όσες και ο Αμύντας Δάφνης-Υμηττού, ο οποίος κατετάγη χαμηλότερα. Στη συνέχεια επρόκειτο να ακολουθήσει κατατακτήριος αγώνας του Περιστερίου με την Ευρώπη Πευκοχωρίου, η οποία είχε τερματίσει 4η στον Όμιλο Βορρά, για την κάλυψη πιθανών κενών στην Α2 Εθνική. Τελικά το Πευκοχώρι αποσύρθηκε οικειοθελώς από τον αγώνα σε ένδειξη διαμαρτυρίας, καθώς οι ιθύνοντες του συλλόγου θεώρησαν πως η ομάδα αδικήθηκε στην προσπάθειά της για άνοδο στην Α2 Εθνική. Στην ετήσια ψηφοφορία των προπονητών της Κατηγορίας που διοργανώνει ετησίως ο ιστότοπος InfoBasket.gr ο 18χρονος διεθνής καλαθοσφαιριστής του Περιστερίου, Διονύσης Σκουλίδας, αναδείχθηκε κορυφαίος πάουερ φόργουορντ της χρονιάς και καλύτερος παίκτης κάτω των 22 ετών.
Στα τέλη Αυγούστου σημειώθηκε αλλαγή στο διοικητικό συμβούλιο του Περιστερίου με τον Ιωσήφ Ξυπνητό να παραδίδει την προεδρία στο Φίλιππο Κότση, ο οποίος είχε διατελέσει Πρόεδρος και οικονομικός υποστηρικτής της ομάδας και στο παρελθόν. Στα μέσα Σεπτεμβρίου η νέα διοίκηση αποδέχτηκε την πρόταση της Ομοσπονδίας για άνοδο στην Α2 Εθνική μετά την προώθηση του Λαυρίου στην Α1 Εθνική προς αντικατάσταση του Κ.Α.Ο.Δ. Μετά την αρνητική απάντηση του Άργους Ορεστικού, το οποίο είχε προτεραιότητα βάσει των αγώνων κατάταξης της προηγούμενης άνοιξης, η ομάδα των δυτικών προαστείων κάλυψε το κενό στη δεύτερη τη τάξει Κατηγορία.
Η κακή εκκίνηση της αγωνιστικής περιόδου 2015-16 οδήγησε στη λύση του συμβολαίου του προπονητή Κώστα Παπαμάρκου, τον οποίο αντικατέστησε στις αρχές Δεκεμβρίου ο Νίκος Καραγιάννης. Οι επιδόσεις της ομάδας ήταν φτωχές στη διάρκεια της χρονιάς με συνέπεια να ολοκληρώσει τις υποχρεώσεις της για την κανονική περίοδο στη 13η θέση (σε σύνολο 15 ομάδων). Το Περιστέρι απέφυγε τον άμεσο υποβιβασμό, ωστόσο υποχρεώθηκε να αγωνιστεί στη νεοσύστατη διαδικασία των Play-outs. Η συγκομιδή του ήταν 10 νίκες και 18 ήττες, όσες και ο Πανερυθραϊκός, ο οποίος τοποθετήθηκε μία θέση υψηλότερα. Κορυφαίος σκόρερ της ομάδας την κανονική περίοδο αναδείχθηκε ο Βρετανός Ρόμπερτ Γκίλχριστ (347 πόντοι σε 28 αγώνες, 12,39 μ.ό.), ακολουθούμενος από το Διονύση Σκουλίδα (320 πόντοι σε 28 αγώνες, 11,43 μ.ό.). Στα Play-outs το Περιστέρι τέθηκε αντιμέτωπο με τη Λιβαδειά. Στον πρώτο μεταξύ τους αγώνα ηττήθηκε με 72-58 και με 3-0 αποτελέσματα, μιας και οι ομάδες μετέφεραν τα αποτελέσματα της κανονικής περιόδου, η ομάδα των δυτικών προαστείων υποβιβάστηκε. Την περίοδο αυτή το Περιστέρι επανήλθε και στο θεσμό του Κυπέλλου Ελλάδος, παραχωρώντας δύο αγώνες: στον πρώτο πέρασε επιτυχώς το εμπόδιο της Ευρώπης Πευκοχωρίου με σκορ 56-84, για να αποκλειστεί στην 1η Αγωνιστική της Β' Φάσης από τα Τρίκαλα B.C. με σκορ 79-100.
Έμβλημα
Το έμβλημα της ομάδας είναι το περιστέρι το οποίο κρατά στο ράμφος του ένα κλαδί ελιάς.
Πρόσωπα
thumb|right|150px|Όντι Νόρις (1993-1994) thumb|right|150px|Μίλαν Γκούροβιτς (1993-1998) thumb|right|150px|Κώστας Τσαρτσαρής (1999-2002) thumb|right|150px|Άνταμ Βόιτσικ (2001-2002)
Τρέχουσα αγωνιστική περίοδος
Κατά την τρέχουσα αγωνιστική περίοδο, 2020-21, ο Γ.Σ. Περιστερίου λαμβάνει μέρος στο Πρωτάθλημα της Α1 Εθνικής κατηγορίας.
Έδρα του συλλόγου είναι το Κλειστό Γυμναστήριο Περιστερίου «Ανδρέας Παπανδρεόυ», χωρητικότητας 4.000 θεατών. Πρόεδρος του διοικητικού συμβουλίου είναι ο Φίλιππος Κότσης, Α' αντιπρόεδρος ο Ανδρέας Πολέμης, Β' αντιπρόεδρος ο Γιώργος Παρδακίδης και γενικός αρχηγός ο Γιώργος Πανταζόπουλος. Καθήκοντα πρώτου προπονητή διατηρεί από τον Νοέμβριο του 2020 ο Αργύρης Πεδουλάκης, ο οποίος επέστρεψε στον σύλλογο που ανδρώθηκε ως παίκτης και μετέπειτα ως προπονητής. Αρχηγός της ομάδας είναι ο Παναγιώτης Βασιλόπουλος.
Τμήματα υποδομής
thumb|100px|Σήμα τμημάτων υποδομής Το αγωνιστικό τμήμα Εφήβων του Περιστερίου έχει κατακτήσει σε δύο διαφορετικές περιστάσεις το Πανελλήνιο Πρωτάθλημα της ηλικιακής αυτής κατηγορίας, το 1986 και το 1997.
Με τη σειρά του, αντίστοιχο επίτευγμα έχει να επιδείξει και το τμήμα Παίδων, το οποίο κατέκτησε το αντίστοιχο Πανελλήνιο Πρωτάθλημα το 1983 και το 2023.
Σημαντική μορφή στα τμήματα Υποδομής του Περιστερίου είναι ο Δημήτρης Τζιάλλας, ο οποίος από το 1981 έως το 2015 έργάστηκε ως πρώτος προπονητής όλων των τμημάτων (σ.σ. παιδικό, εφηβικό, ανδρικό), είτε ως συνεργάτης στην πρώτη ομάδα των Ντράγκαν Σάκοτα, Αργύρη Πεδουλάκη και Θανάση Σκουρτόπουλου, ενώ υπήρξε και υπεύθυνος scouting νεαρών αθλητών. Υπό την καθοδήγησή του έχουν βρεθεί σχεδόν όλοι οι μεγάλοι παίκτες που έχει αναδείξει ο σύλλογος στη μακρά του πορεία. Παράλληλα υπήρξε μέλος του Γ.Σ. του Περιστερίου από το 1979 όταν και για πρώτη φορά φόρεσε ο ίδιος την φανέλα της ομάδας.
Εξωτερικοί σύνδεσμοι
Καλαθοσφαιριση Ανδρων Κατηγορία:Ελληνικοί σύλλογοι καλαθοσφαίρισης Κατηγορία:Σωματεία Ε.Σ.Κ.Α. Κατηγορία:Ιδρύσεις ομάδων καλαθοσφαίρισης το 1971
Θερινοί Ολυμπιακοί Αγώνες 1932
Οι Θερινοί Ολυμπιακοί Αγώνες 1932, οι Αγώνες της 10ης Ολυμπιάδας της σύγχρονης εποχής, διοργανώθηκαν στο Λος Άντζελες των Ηνωμένων Πολιτειών από τις 30 Ιουλίου έως και τις 14 Αυγούστου.
Πίνακας Μεταλλίων
Κατηγορία:Λος Άντζελες * Κατηγορία:Μεσοπόλεμος
Εξ επαφής
Το Εξ επαφής (Αγγλικά: Closer) είναι αμερικανική αισθηματική, δραματική ταινία παραγωγής 2004, σε σκηνοθεσία Μάικ Νίκολς. Το σενάριο έγραψε ο Πάτρικ Μάρμπερ βασισμένο στο ομώνυμο θεατρικό του έργο. Πρωταγωνιστούν οι Τζούλια Ρόμπερτς, Τζουντ Λο, Νάταλι Πόρτμαν και Κλάιβ Όουεν.
Η ταινία απέσπασε πολλά βραβεία μεταξύ των οποίων 2 Χρυσές Σφαίρες και 2 υποψηφιότητες για Όσκαρ.
Πλοκή
Η ταινία αρχίζει με την Άλις και τον Νταν να ανταλλάζουν ματιές στο δρόμο του Λονδίνου. Η Άλις μόλις έχει έρθει από την Αμερική όπου εργαζόταν ως στριπτιζέζ. Ο Νταν είναι ένα φιλόδοξος Βρετανός συγγραφέας, που πηγαίνει στη δουλειά του. Η Άλις, μη κοιτώντας προσεκτικά το δρόμο, τον διασχίζει και ένα ταξί τη χτυπάει μπροστά στο Νταν. Εκείνος τρέχει πάνω της και αυτή του χαμογελάει λέγοντας "Γεια σου ξένε". Την πηγαίνει στο νοσοκομείο. Αργότερα πηγαίνουν βόλτα σε ένα πάρκο, στο οποίο αυτός και ο πατέρας του επισκέπτονταν συχνά μετά το θάνατο της μητέρας του. Πριν φύγει τη ρωτάει ποιο είναι το όνομά της. Έτσι αρχίζει η σχέση τους.
Ένα χρόνο αργότερα, ο Νταν έχει γράψει βιβλίο βασισμένο στη ζωή της Άλις και ενώ φωτογραφίζεται, φλερτάρει με την Αμερικανίδα φωτογράφο Άννα. Η Άννα φιλάει το Νταν πριν μάθει ότι αυτός και η Άλις είναι ζευγάρι. Ο Νταν τότε προσπαθεί να πείσει την Άννα να έχουν παράνομη σχέση. Τότε έρχεται η Άλις και τους διακόπτει. Του ζητά να φύγει όταν ζητάει από την Άννα να τη φωτογραφίσει. Κατά τη διάρκεια της φωτογράφησης, η Άλις αποκαλύπτει στην Άννα ότι άκουσε τη συζήτησή της με το Νταν. Δε λέει τίποτα στο Νταν. Εν τω μεταξύ αυτός τρέχει πίσω από την Άννα, η οποία αντιστέκεται.
Άλλος ένας χρόνος περνά και ο Νταν συμμετέχει σε μια συζήτηση cybersex και τυχαία γνωρίζει τον Λάρι, ένα Βρετανό δερματολόγο. Με την Άννα ακόμα στο μυαλό του, ο Νταν την υποδύεται και με την πρόφαση ότι θέλει να κάνουν σεξ, πείθει τον Λάρι να συναντηθούν στο Ενυδρείο, όπου η Άννα επισκέπτεται συχνά. Ο Λάρι πηγαίνει στο μέρος συνάντησής τους που κατά σύμπτωση βρίσκεται εκεί η Άννα. Ο Λάρι, νιώθοντας ντροπή, απολογείται. Η Άννα του λέει ότι ένας άντρας που την κυνηγούσε ευθύνεται για την όλη κατάσταση. Σύντομα, ο Λάρι και η Άννα γίνονται ζευγάρι.
Τέσσερις μήνες μετά, σε μια έκθεση της Άννα, ο Λάρι γνωρίζει την Άλις. Ο Λάρι γνωρίζει ότι είναι ζευγάρι με το Νταν, παρ' όλα αυτά φλερτάρει μαζί της. Εν τω μεταξύ ο Νταν πείθει την Άννα να ενδώσει.
Περνάει ένας χρόνος και ο Νταν με την Άννα συνεχίζουν να απατούν τους συντρόφους τους, ακόμα κι όταν η Άννα παντρεύτηκε το Λάρι. Αποφασίζουν κάποια στιγμή να τους πουν την αλήθεια για τη μυστική σχέση τους. Ο Λάρι με την Άννα μαλώνουν πολύ άσχημα και η Άλις εγκαταλείπει το Νταν χωρίς να του πει τίποτα.
Η Άλις για να μπορέσει να επιβιώσει, γίνεται πάλι στρίπερ ενώ μένει ακόμα στο Λονδίνο και ακόμα ερωτευμένη με το Νταν. Μια μέρα ο Λάρι κατά λάθος τη βλέπει στο στριπ κλαμπ που εργάζεται και την αναγνωρίζει. Τη ρωτά αν ονομάζεται Άλις αλλά εκείνη του απαντά Τζέιν. Της ζητάει να πάει μαζί του, αλλά αρνείται.
Μια εβδομάδα μετά, ο Νταν πηγαίνει στο γραφείο του Λάρι, ζητώντας να αφήσει την Άννα να επιστρέψει σε εκείνον, καθώς αυτή είναι τώρα με το Λάρι. Του λέει να προσπαθήσει να κερδίσει πίσω την Άλις, αλλά ο Νταν δεν ξέρει που βρίσκεται. Ο Λάρι του λέει που να τη βρει αλλά του λέει επίσης ότι κοιμήθηκε μαζί της.
Η Άλις δέχεται τον Νταν πίσω και αποφασίζει να πάνε στην Αμερική για διακοπές. Πηγαίνουν σε ένα ξενοδοχείο κοντά στο αεροδρόμιο. Η Άλις τότε του λέει ότι σήμερα είναι η μέρα που πρωτογνωρίστηκαν στο δρόμο του Λονδίνου, τέσσερα χρόνια πριν. Ο Νταν τη ρωτάει τότε αν κοιμήθηκε με τον Λάρι. Αυτή το αρνείται. Όταν αυτός επιμένει να του πει την αλήθεια, εκείνη του λέει ότι δεν τον αγαπά πια και παραδέχεται ότι κοιμήθηκε με τον Λάρι. Ο Νταν της λέει ότι το ήξερε και ότι την έχει ήδη συγχωρήσει. Αυτή νευριάζει και του λέει ότι τελειώσανε. Τότε αρχίζουν να μαλώνουν και ο Νταν τη χτυπάει.
Η Άλις επιστρέφει στην Αμερική μόνη της. Καθώς περνάει από τον συνηθισμένο έλεγχο, αποκαλύπτεται από το διαβατήριό της ότι το πραγματικό της είναι όντως Τζέιν και ότι έλεγε ψέματα στα τέσσερα χρόνια της σχέσης της με το Νταν.
Πίσω στο Λονδίνο, ο Νταν πηγαίνει στο πάρκο και βλέπει μια πλάκα με το όνομα Αλις Άιρς, που είναι αφιερωμένη σε ένα κορίτσι που έσωσε τρία παιδιά.
Κάστινγκ
Στο ρόλο της Άννα, η Κέιτ Μπλάνσετ είχε υπογράψει να παίξει αλλά λόγω της δεύτερης εγκυμοσύνης της αναγκάστηκε να αποχωρήσει. Στο ομώνυμο θεατρικό έργο το ρόλο του Νταν έπαιζε ο Κλάιβ Όουεν που στην ταινία έχει το ρόλο του Λάρι. Το Εξ επαφής προοριζόταν για το Χολιγουντιανό ντεμπούτο της ηθοποιού Έβα Γκριν στο ρόλο της Άλις, αλλά αποχώρησε τελευταία στιγμή για άγνωστους λόγους.
Εισπρακτική/Καλλιτεχνική επιτυχία
Με προϋπολογισμό 27 εκατομμύρια δολάρια, το Εξ επαφής άνοιξε στην 5η θέση το πρώτο τριήμερο με 7,7 εκατομμύρια δολάρια. Συνολικά στην Αμερική απέφερε 33,9 εκατομμύρια ενώ στον υπόλοιπο κόσμο έφτασε τα 81,5 εκατομμύρια δολάρια, συγκεντρώνοντας παγκοσμίως 115,5 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2004 Κατηγορία:Ταινίες παραγωγής Columbia Pictures Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Ταινίες σε σκηνοθεσία Μάικ Νίκολς Κατηγορία:Ταινίες βασισμένες σε θεατρικά έργα Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎
Harvest Records
thumb|right|Το λογότυπο της Harvest Records. Η Harvest Records είναι δισκογραφική εταιρεία, θυγατρική της EMI, που ιδρύθηκε το 1969, με στόχο την προώθηση του προοδευτικού ροκ και τον ανταγωνισμό άλλων εταιριών, όπως την Vertigo, θυγατρική της Philips και την Deram, θυγατρική της Decca, υπό τη διεύθυνση των Νόρμαν Σμιθ και Μάλκολμ Τζόουνς. Η Harvest διανέμονταν στην Βόρεια Αμερική από τον αμερικάνικο κλάδο της EMI, Capitol Records. Υπήρξε σημαντικό σημείο αναφοράς ιστορικών μουσικών, ανάμεσά τους οι Deep Purple, Pink Floyd, The Move, Electric Light Orchestra, Barclay James Harvest, Climax Blues Band, Kevin Ayres και Little River Band. Η Harvest αντιπροσώπευσε επίσης πιο πειραματικά είδη μουσικής και επιπλεόν λειτούργησε ως ο ευρωπαϊκός κάτοχος άδειας της αμερικάνικης εταιρείας Blue Thumb Records από το 1969 μέχρι το 1971.
Η εστίαση της Harvest διευρύνθηκε ελαφρώς στα τέλη της δεκαετίας του 1970 με τη συμμετοχή σε αυτήν διαφόρων γκρουπ του post - punk σαν τους Wire, The Saints και The Banned, των μουσικών του New Wave, Thomas Dolby και Duran Duran, με την κυκλοφορία των ντεμπούτων άλμπουμ τους και άλλων, όπως οι Iron Maiden, με την έκδοση των τριών πρώτων δίσκων τους στις Ηνωμένες Πολιτείες.
Το 1975 η Harvest δημιούργησε μια νέα θυγατρική εταιρεία, με την ονομασία Harvest Heritage, η οποία καταρτίζονταν από υλικό της Harvest, το οποίο είχε εκδοθεί από το 1969 και μετά. Εκτός αυτού, η Harvest Heritage επανέκδιδε μουσική συγκροτημάτων της EMI των τελών της δεκαετίας του 1960, που δεν είχαν ποτέ εργαστεί για τη Harvest, σαν τους The Gods, Love Sculpture, Tomorrow και οργάνωνε την παραγωγή νέων κυκλοφοριών. Το Video Flashback ένας δίσκος του Γερμανού συνθέτη Eberhard Schoener και το live άλμπουμ Four Rockin' Roll Legends των βετεράνων του rockabilly, Τσάρλι Φέθερς, Μπάντι Νοξ, Τζακ Σκοττ και Γουώρεν Σμιθ είναι μερικές από αυτές
Η Harvest Records δεν αποτελεί πια αυτόνομη εταιρεία, παρ' όλο που σε τακτά χρονικά διαστήματα επαναδραστηριοποιείται.
Αναφορές
Κατηγορία:Δισκογραφικές εταιρίες rock μουσικής
Ραμ (Φόρμουλα 1)
250px|thumb|Το μονοθέσιο RAM 03 της ομάδας στο ευρωπαϊκό γκραν-πρι το 1985 Η ΡΑΜ (RAM Racing και RAM Automotive) υπήρξε βρετανική εταιρεία που δραστηριοποιήθηκε στη Φόρμουλα 1, συμμετέχοντας με διάφορες μορφές στο παγκόσμιο πρωτάθλημα μεταξύ 1976 και 1985.
Το όνομά της ήταν το αρκτικόλεξο Ralph And Macdonald από τα επώνυμα των δύο ιδρυτών της, Μάικ Ραλφ και Τζον Μακντόνταλντ.
Ιστορία
Η ΡΑΜ ιδρύθηκε το 1975 και ξεκίνησε από τα χαμηλά πρωταθλήματα της Μεγάλης Βρετανίας. Την επόμενη χρονιά αγόρασε από τη Μπράμπαμ το αποσυρμένο αμάξωμα BT44, το εξόπλισε με κινητήρα Ford Cosworth DFV και εισήλθε στη Φόρμουλα 1 με δική της ομάδα, αλλά χωρίς να βαθμολογείται στο πρωτάθλημα κατασκευαστών αφού έτρεχε με «ξένο» μονοθέσιο. Συμμετείχε σε επτά γκραν-πρι, άλλοτε με πλήρη σύνθεση κι άλλοτε με μόνο έναν οδηγό, χωρίς ουσιαστικά αποτελέσματα, καθώς οι οδηγοί της συνήθως κόβονταν στα προκριματικά ή τερμάτιζαν στις τελευταίες θέσεις του αγώνα.
Το 1977 έτρεξε με ενοικιασμένα μονοθέσια της Μαρτς όμως και πάλι ούτε διαρκή παρουσία είχε, ούτε επιτυχίες. Στα επτά γκραν-πρι που συμμετείχε, είδε κάποιον οδηγό της να προκρίνεται στον κυρίως αγώνα μόλις δύο φορές. Στον πρώτο αγώνα εγκατέλειψε λόγω βλάβης, ενώ στον δεύτερο τερμάτισε σε μη βαθμολογούμενη θέση. Με τέτοια αποτελέσματα, η ομάδα αποσύρθηκε και αφοσιώθηκε σε λιγότερο απαιτητικές κατηγορίες.
Στο δεύτερο μισό της σαιζόν 1980 η ΡΑΜ δοκίμασε ξανά την τύχη της στη Φόρμουλα 1, κατεβάζοντας ένα μονοθέσιο που είχε αγοράσει από την Γουίλιαμς και έχοντας ως καλύτερο τερματισμό μια 9η θέση.
Το 1981 και το 1982 η ομάδα δε συμμετείχε στο πρωτάθλημα, όμως η εταιρεία ήταν πίσω από την επαναδραστηριοποίηση της Μαρτς.
Ως ΡΑΜ επανήλθε στη διοργάνωση του 1983, αυτή τη φορά με δικό της μονοθέσιο και συμμετοχή σε όλους τους αγώνες. Παρ' όλα αυτά ο εκάστοτε οδηγός της συνέχισε να βλέπει τον αγώνα από την εξέδρα, αφού τις περισσότερες φορές αποκλειόταν στα προκριματικά.
Μετά τη λήξη της σαιζόν 1985, ο βασικός χορηγός αποσύρθηκε και η ομάδα διαλύθηκε οριστικά ελλείψει χρηματοδότησης. Οι ιδρυτές της πάντως παρέμειναν στο χώρο, κατασκευάζοντας εξαρτήματα για μονοθέσια.
Μονοθέσια
225px|μικρογραφία|δεξιά|Το μονοθέσιο FW07B με τα χρώματα της Williams Το 1976 η ομάδα κατέβηκε με το αποσυρμένο μονοθέσιο της Brabham BT44B στο οποίο μοντάρισε τον V8 κινητήρα Cosworth DFV της Ford. Το 1977 νοίκιασε το μονοθέσιο της March 761 και τοποθέτησε και πάλι τον κινητήρα Cosworth DFV. Το 1980 νοίκιασε τα μονοθέσιο της Williams FW07 και FW07B στα οποία επανατοποθέτησε τον κινητήρα Cosworth DFV. Από το 1983 έως το 1985 η ομάδα κατέβασε δικά της μονοθέσια, τα οποία ήταν τα εξής:
Εξωτερικοί σύνδεσμοι
Κατηγορία:Ομάδες Φόρμουλα 1
Τέρπανδρος
Ο Τέρπανδρος ήταν σημαντικός ποιητής και μουσικός της αρχαίας Ελλάδας. Ονομάστηκε «πατέρας της ελληνικής μουσικής», διότι πρώτος αυτός εργάστηκε για την διαμόρφωση και ανάπτυξη της μουσικής.
Βιογραφία
Γεννήθηκε στην Άντισσα της Λέσβου και έζησε το πρώτο ήμισυ του 7ου αι. π.Χ.. Μετοίκησε στη Σπάρτη τον καιρό του Δεύτερου Μεσσηνιακού Πολέμου, όπως τον συμβούλεψε το Μαντείο των Δελφών, για να εξυμνήσει την διαμάχη που είχε ξεσπάσει ανάμεσα στους κατοίκους.
Έλαβε μέρος και βραβεύτηκε σε πολλούς μουσικούς διαγωνισμούς της εποχής του. Πήρε το βραβείο στην κατηγορία λύρας στην πρώτη διεξαγωγή των Καρνείων, ενώ βραβεύτηκε τέσσερις φορές στα Πύθια, τα οποία τότε διεξαγόταν κάθε εννέα χρόνια. Διασώζεται, επίσης, ότι πρόσθεσε δύο χορδές στην λύρα και την έκανε επτάχορδη, ενώ επινόησε την βάρβιτο. Σχημάτισε από τα γράμματα Β Γ Δ Ε Ζ Η Θ την επτάχορδη κλίμακα, την οποία ονόμασε «συνημμένη», διότι αποτελείται
από δύο τετράχορδα αχώριστα. Δημιούργησε επίσης μουσική γραφή, για την ομοιόμορφη εκτέλεση των διαφόρων μουσικών κομματιών. Συνέθεσε τον Τερπάνδριο Νόμον προς τιμήν του Απόλλωνα.
Πηγές
Κατηγορία:Αρχαίοι Έλληνες λυρικοί ποιητές Κατηγορία:Αρχαίοι Έλληνες μουσικοί Κατηγορία:Αρχαίοι Έλληνες εφευρέτες Κατηγορία:Αρχαίοι Λέσβιοι Κατηγορία:Πυθιονίκες
Βασιλικά Θεσσαλονίκης
Τα Βασιλικά είναι κωμόπολη της περιφερειακής ενότητας Θεσσαλονίκης.
Γεωγραφικά - Ιστορικά στοιχεία
Τα Βασιλικά βρίσκονται περίπου 28 χλμ. νοτιοανατολικά νοτιοανατολικά της Θεσσαλονίκης, στην κοιλάδα του Ανθεμούντα σε υψόμετρο 75 μέτρα και μαζί με τη Λακκιά αποτελούν τη δημοτική κοινότητα Βασιλικών, που ανήκει στη δημοτική ενότητα Βασιλικών, του Δήμου Θέρμης Έχουν πληθυσμό 3.652 κατοίκους σύμφωνα με την απογραφή του 2011.
Η πρώτη γνωστή αναφορά του ονόματος Βασιλικά στις πηγές ανάγεται στο 1094 και προέρχεται από αγιορείτικο έγγραφο. Σε όλη τη διάρκεια της τουρκοκρατίας αποτελούσαν ένα από τα σημαντικότερα χωριά του ναχιγιέ της Καλαμαριάς και ανήκαν στα λεγόμενα χωριά των αλατάδων. Κάποια στιγμή κατά τη διάρκεια της οθωμανικής περιόδου το χωριό έγινε βακούφι που υπαγόταν στο Ατίκ τζαμί της Θεσσαλονίκης. .
Στις 9 Ιουνίου 1821 διεξήχθη η Μάχη των Βασιλικών ή "μάχη στα Σκουτούδια", όπου έπεσε μαχόμενος ο Καπετάν Στάμος Χάψας με 68 αγωνιστές και είχε σαν αποτέλεσμα το ολοκληρωτικό κάψιμο του χωριού στις 9 Ιουνίου 1821. Σημαντικός αγωνιστής της Επανάστασης του 1821 από τα Βασιλικά ήταν ο Αθανάσιος Μόσχου γεννημένος το 1795 καθώς επίσης και οι Γεώργιος Αθανασίου, Δημήτριος Ιωάννου, Γεώργιος Λιάπης, Νικόλαος Νέστωρος, Νικόλαος Ράπτης, Άνθιμος Στέριου, Αδαμάντιος Φίλης και Βασίλειος Κοτζιόγλου με τους γιους του Αναστάσιο και Δημήτριο. Από τα Βασιλικά ήταν και ο Αθανάσιος Κοτζιάς, μέλος της Φιλικής Εταιρείας. Λίγα χιλιόμετρα έξω από τα Βασιλικά βρίσκεται η βυζαντινή Μονή Αγίας Αναστασίας Φαρμακολυτρίας και το Μνημείο προς τιμήν του Καπετάν Χάψα και των πεσόντων της Μάχης των Βασιλικών.
Κατά τη διάρκεια του Μακεδονικού Αγώνα σπουδαία ήταν οι προσφορά των Βασιλικιωτών με σπουδαιότερους αγωνιστές, τους οπλαρχηγούς Ηρακλή Πατίκα και Χρήστο Αναγνωστούδη.
Παραπομπές
Κατηγορία:Δήμος Θέρμης Κατηγορία:Κωμοπόλεις του νομού Θεσσαλονίκης
Αντώνης Μπενάκης
Ο Αντώνης Μπενάκης (Αλεξάνδρεια 1873, Αθήνα 31 Μαΐου 1954) ήταν επιχειρηματίας, εθνικός ευεργέτης, πολιτικός και ιδρυτής του Μουσείου Μπενάκη. Η παιδική του ζωή περιγράφεται λεπτομερώς στο γνωστό βιβλίο Τρελαντώνης που έγραψε η αδελφή του, Πηνελόπη Δέλτα.
Βιογραφικά στοιχεία
Γεννήθηκε στην Αλεξάνδρεια της Αιγύπτου και ήταν γιός του Εμμανουήλ Μπενάκη, επιχειρηματία και πολιτικού, και της Βιργινίας Χωρέμη. Υπήρξε μέλος των ισχυρών οικογενειών Μπενάκη και Χωρέμη και αδέλφια του ήταν οι Αλέξανδρος Μπενάκης, σύζυγος Μαρίας Συναδινού, Αργυρώ Μπενάκη, σύζυγος Μιχαήλ Σαλβάγου, Πηνελόπη Δέλτα, σύζυγος του Στέφανου Δέλτα και Αλεξάνδρα Μπενάκη, σύζυγος του Τόμας Ντέιβις. Μεγάλωσε στο αυστηρό κλίμα της οικογενειακής εστίας στην Αλεξάνδρεια, για την καθημερινότητα της οποίας διασώζονται αρκετές μαρτυρίες μέσα από τα βιβλία της αδελφής του, Πηνελόπης Δέλτα.
Παρακολούθησε ξενόγλωσσα σχολεία στην Αλεξάνδρεια και εν συνεχεία μετέβη ως οικότροφος στο Σχολείο Ρόσαλ (Rossal School) στη Βρετανία. Επέστρεψε στην Αίγυπτο, όπου και εργάστηκε στον οικογενειακό οίκο εμπορίας βάμβακος Χωρέμη-Μπενάκη. Παράλληλα ανέπτυξε σημαντική εθνική δράση λαμβάνοντας μέρος στην ελληνοτουρκική σύρραξη του 1897, ενισχύοντας οικονομικά τον Μακεδονικό Αγώνα, με τον εξοπλισμό της ομάδας Γαρέφη και προσφέροντας εθελοντικά τις υπηρεσίες του στους Βαλκανικούς Πολέμους του 1912-13.
Μετά την εγκατάσταση του πατέρα του, Εμμανουήλ Μπενάκη, στην Ελλάδα το 1911, ο Αντώνης ανέλαβε την διοίκηση του οικογενειακού εμπορικού οίκου μέχρι και 1926. Παράλληλα ανέλαβε για βραχύ χρονικό διάστημα υφυπουργός Οικονομικών στην κυβέρνηση Βενιζέλου. Κατά τη διάρκεια της ζωής του πραγματοποίησε δεκάδες δωρεές μεταξύ των οποίων αρκετές προς την ελληνική κοινότητα και τον Πανελλήνιο Σύλλογο Αλεξανδρείας, του οποίου διετέλεσε Πρόεδρος.
Υπήρξε ένθερμος οπαδός του προσκοπισμού και ιδρυτής του Σώματος Ελλήνων Προσκόπων Αλεξάνδρειας καθώς και λάτρης της ιστιοπλοΐας. Για τον σκοπό αυτό ίδρυσε μαζί με άλλα μέλη της αθηναϊκής κοινωνίας τον Ναυτικό Όμιλος Ελλάδος, του οποίου διετέλεσε πρόεδρος μέχρι και τον θάνατό του το 1954.
Απεβίωσε στις 31 Μαΐου του 1954. Η Λίνα Κάσδαγλη έκλεισε μέσα σε μια φράση την ουσία της ζωής του Αντώνη Μπενάκη: «Γεννημένος άρχοντας έδωσε στην αρχοντιά το γνησιότερο περιεχόμενό της, την αγάπη για τα ωραία πράγματα και την αγάπη για τον πλησίον.» Ήταν παντρεμένος με την Αλεξάνδρα Λουκά Μπενάκη και είχαν αποκτήσει τρία παιδιά: την Ειρήνη, σύζυγο του Παύλου Καλλιγά, τον Μανόλη και τον Κωνσταντίνο Μπενάκη. Εγγονή του είναι η πρόεδρος του Μουσείου Μπενάκη Αιμιλία Καλλιγά και δισέγγονός του ο Παύλος Γερουλάνος.